钦定古今图书集成/明伦汇编/氏族典/第277卷 > 王治道
## 钦定古今图书集成/明伦汇编/氏族典/第277卷 > 王治道

按《明外史王治道传》：“治道，锦州卫人。嘉靖间，由世荫
历蓟州参将。四十五年擢辽东副总兵，进署都督佥
事，为总兵官。隆庆元年，进署都督同知。治道恃勇轻
敌，不甚虞患。四年，蓟镇有警，率四千人赴援出战，一
军不知所之，独十馀骑从。时寇伏兵齐家山，治道误
入其中，殊死战，马蹶，寇攒射之死。事闻，谥忠愍。”